295 



mangler kun paa Fugtighed i Avstralien for straks at 

 fremkalde den tropiske Yppighed, og denne Skov-Forma- 

 tion er det, som nærmest knytter Avstraliens Plante- 

 vækst sammen med Nyzelands Skove, uden at der dog 

 er nogen Overensstemmelse i Træarterne. 



En lignende Indflydelse som Floddalene kunne ogsaa 

 gunstig beliggende Bjergskraaninger have paa Skovenes 

 Karakter, naar de stærkt og stadig vædes af Nedslag. 

 Kystkjædens østlige Skraaninger fravriste de fra Havet 

 blæsende Passatvinde deres Fugtighed til Gavn for Plante- 

 livet. Derfor træffe vi her de tætte Ceder-Skove (Cedar- 

 country) *) i Queensland, hvor Floraens indiske Bestand- 

 dele stærkest optræde, hvor Spanskrørspalmen slynger 

 sig op i tropiske Træforraers rige Løvkroner og danner 

 et uigjennemtrængeligt Tag, i hvis Skygge Bregnerne 

 og Luftorchideerne trives, men hvor der ogsaa vokser 

 Meliaceer, Laurbærtræer osv. Lignende gjælder om de 

 øvrige Bjerglandskaber paa Kontinentet, der navnlig ere 

 indskrænkede til de sydøstlige Dele og til Tasmanien. 

 Men disse tætte Bestande blive mod Syd efterhaanden 

 mere ensformige, fordi det koldere Klima efterhaanden 

 udelukker de tropiske Former: Naaletræer og nogle høj- 

 stammede Eukalypter ere nu overvejende. Paa de høje 

 Bjerge i Viktoria gjentager Øen Tasmaniens Flora sig, 

 hvor Darwin fandt en herlig Skov med mørke Skygger 

 og i de fugtige Kløfter traf de skjønneste Bregnetræer. 

 Tasmaniens fugtige Øklima er Grunden til, at der her 

 endnu forekommer Bregnetræer paa den 42de Bredegrad 



*) Geder-Landet har sit Navn efter den der voksende røde Ceder 

 (Cedrela australis), et Træ med Blade som en Ask omtrent, og som 

 hører til en hel anden og langt højere organiseret Familie end 

 Libanons Geder, der er et Naaletræ (Gedrus). 



